Nemere István

Murphy szexuális törvénykönyve

Kiadó: Adamo Books Kft.

http://adamobooks.com

Felelős kiadó: ADAMO BOOKS KFT. ügyvezetője

Copyright © ADAMO BOOKS KFT.

Budapest, 2021

EPUB ISBN: 978-963-453-767-0

MOBI ISBN: 978-963-453-768-7

Főmottó:

„Van, aki az eszét a derékszíjától délre tartja” (Persze férfi a szerencsétlen – tette hozzá egy feminista nő.)

A törvények magyarázatában az Önök segítségére lesznek:

John McDouglac, skót szexológus

Yvonne, francia hölgy a Place Pigalle-ról

Mary, ugyanez New Yorkból

Mr. Bell, szépfiú a szomszédból

Jonas, bevándorolt svájci eklektikus, filozófus és cinikus

Ramasinha Bargash, rendkívül szapora indiai vaskereskedő, 18 gyermek apja (akik közül legalább tizennégy tényleg az övé!)

Nina Beautyfool, megrögzött és javíthatatlan amerikai feminista

Sir Bluberry Hill, fejlődésben kissé elmaradt brit arisztokrata és kékvér

Marco Molinari, olasz

B. S. Bergamon, portugál édesvízi tengerész, nőcsábász, hivatásos bigámista (eddig 16 feleség, hét és fél év börtönben), ideiglenesen szabadlábon fűz megjegyzéseket e könyvhöz

Y. Smith, vízvezeték-szerelő. Egy senki, aki egyszerűen ért hozzá, állítja.

Nagyezsda Kurovszkaja, moszkvai call-girl, némi életismerettel és a szokásos maffia-kapcsolatokkal, szakértő.

Lucia MacTosslac, nő.

K. Anikó, magyar diplomás szexológusnő Alsó-Bajorországból, azelőtt profi.

Dr. Schlussendorf, osztrák intimtechnikus és kazánfűtő.

Leila Türkes, isztambuli profi hastáncosnő, aki tudja, mitől döglik a légy.

Mihail Szergejevics D., szentpétervári strici, azelőtt besúgó, még korábban árvaházi nevelt (de ez nem látszik rajta).

Prof. dr. doc. hah. Joshua Silverstone, a los angeles-i szexegyetem szervanatómiai tanszék vezető tanára, törvényszéki szakértő, impotens.

O’Hara, kóbor skót szexlovag.

Julia Capulet (álnév), szerelmi mágiák mestere, még szűz (állítólag).

Julius Ginger, kanadai szoknyapecér, állítólag hozzáértő, amúgy körözés alatt.

S. Pedro Benderos, argentin tangótáncos, nő-és férficsábász, megélhetési alapja: biszex.

Herr Lissing, bordélyháztulajdonos Hamburgban. őt már semmivel sem lehet zavarba hozni.

Mrs. Singer, vénlány, fogalma sincs a szexről, ezért mindenhez hozzászól.

Inter Nett, kortalan és nemtelen, állítólag emberi lény, aki azzal kérkedik, hogy őt kiónozták. Mellesleg úgy is néz ki…!

MURPHY általános törvényeiből

Aminek fel kell állnia, az fel is fog állni.

Mr. Bell kiegészítése:

Csak időbe kerül a dolog.

Prof. Silverstone rosszkedvűen:

Abból soha nincs elég.

Sir Bluberry Hill kiegészítése:

Azért az sem árt, ha egy nő is van a közelben.

P. Benderos:

No és ha kettő?

Nagyezsda Kurovszkaja hozzáfűzése:

Legyen minél közelebb, az nagyon hasznára lehet az ügynek.

Y. Smith figyelmeztetése:

És lehetőleg ne legyen télikabátban.

O’Hara kiegészítése:

Különösen a trópusokon lehet ez kissé zavaró.

MURPHY imígyen szóla a férfiakhoz:

Minden orvos azzal vigasztal, hogy ő fel tudja állítani.

J Capulet jókedvűen:

A sajátját biztosan, de nem a tiédet!

N. Beautyfool véleménye:

E célra jobb egy doktornő.

Mary New Yorkból hozzáteszi:

Ám egy csinos fiatal ápolónő olykor sokkal több tehetséggel rendelkezik, mint a már elég régen diplomázott szakember. Erről magad is meggyőződhetsz!

MURPHY folytatja:

1. Voltaképpen nincs is szükség orvosra. Elég, ha partnert cserélsz, és szerszámod ismét úgy működik, mint azelőtt. (Egy ideig…)

2. Ha mégsem, akkor gyári hibás vagy.

Leila Türkes rezignáltan:

Van fogalmuk róla, hány millió gyári hibás férfi van?

K. Anikó továbbgondolása:

Már késő reklamálni. Cserére nincs lehetőség.

Egy ismeretlen nő bekiabálása:

Ne nyavalyogj, apukám! Az én kezeim között még a gilisztából is százas szög lesz!

Molinari törvényei:

Minél öregebb a férfi, körülötte úgy lesz egyre több kívánatos, fiatal, gyönyörű nő (akik ügyet sem vetnek rá).

Herr Lissing legyintése:

Hát lehet csodálkozni a sok csámcsogó, nyáladzó öregúron?

Sir Bluberry Hill:

Dehogy lehet, nyam… nyam…

Yvonne törvény-kiegészítése a női nemre vonatkozóan:

Ugyanez igaz fordítva is: minél idősebb egy nő, annál több a (rá sem hederítő) fiatal férfi.

Dr. Schlussendorf:

Persze a nők ezt sohasem fogadják el.

K. Anikó:

Naná, hogy nem! Nincs öreg szerető, csak impotens férfiak.

Bergamon:

Idősebb nőnek ideális szerető a vak férfi.

Mary:

Mindenesetre az ijesztő többségük sokkal fiatalabb, mint a nő. Honnan a fenéből lett hirtelen ilyen sok fiatal pasas?

MURPHY általános törvényei, folytatás:

Bárhol szeretkezel, megleshetnek (ha másképpen nem, hát katonai kémműholdról).

L. MacTosslac:

Mégis akad néhány biztos hely, ahol senkivel sem találkozhattok:

az általad felfedezett barlang

elhagyott katonai beton óvóhely vagy bunker

kétszemélyes tengeralattjáró

modern képkiállítás, a tárlat tízedik napján és később

MURPHY, csak úgy általánosan:

Ne ítélj el valakit azért, mert a szexet másképpen csinálja, mint te.

Hiszen te is másképpen csinálod, mint ő!

J. Ginger:

Ezt nem értem. Én pontosan úgy csinálom, mint mások.

Jonas törvénye a megcsalásról és megcsalatásról:

A férfi, ha meg akarja csalni a feleségét, mindig talál rá alkalmat.

J. McDouglac ravaszul:

Ha nem akarja, akkor is.

Mrs. Singer keserűen:

A nő, ha meg akarja csalni a férjét, mindig talál rá alkalmat.

J. Silverstone bölcsen:

Ha nem akarja, akkor is sikerülhet.

Lucia MacTosslac ámuló kérdése:

Akkor meg minek nyavalyogtok annyit…?

Sir Bluberry Hill statisztikai természetű észrevétele:

Nincs is baj addig, míg a csalni vágyó különneműek tömege (száma) megközelítőleg egyensúlyban van.

B. S. Bergamon anatómia-törvénye (címzettek: kb. 2,5 milliárd férfi és ugyanannyi nő ezen a bolygón):

Ha neked kicsi, neki nagy.

Inter Nett:

Ha neked nagy, neki kicsi.

M. Molinari:

Ha neked közepes, akkor

neki nagy és a tiédet úgyis kicsinek tartja,

neki kicsi és a tiédet így is fájdalmasan nagynak véli

Mr. Bell a homlokára csap, de nem mondja „Heuréka”, hanem azt hogy:

Egyszóval megeszi a fene az egészet, miért nem szabványosítják már ezt is…?

N. Kurovszkaja vagina törvénye:

Minden nőnek függőlegesen helyezkedik el.

Ramasinha tudálékosan:

De attól még lehetnek jókora különbségek.

O’Hara:

Nem minden férfinak tetszik a nagy, széles, öblös.

Dr. Schlussendorf epésen:

De egyik sem szereti a fájdalmas szűket.

Mr. Bell csodálkozása:

Akkor most végül is melyik a jó?

Smith véleménye:

Mindenki keresse meg a nekivalót.

M. Molinari mosolygós adaléka:

És mennyi öröm lehet ebben a keresésben…!

Mac Douglas keserűen:

Ha jól sikerül, persze. De ha nem?

N. Kurovszkaja második kiegészítése Bergamon anatómia-törvényeihez:

(Megjegyzés: ezek igen széles körű, többéves empirikus kutatásokon és felméréseken alapulnak),

vagyis

Kurovszkaja fallosz-törvénye:

Nem a legnagyobb a legjobb.

P. Benderos kiegészítése:

De nem is a legkisebb.

M. Molinari optimistán:

Az a legjobb, amekkora a tiéd.

Mr. Bell magabiztosan:

Ha ebben hiszel, akkor az így is lesz.

Smith kaján megjegyzése:

Csak sikerüljön elhitetned a nőkkel is!

Hill adaléka:

Aki erre nem képes, az nem is férfi!

Mary, New York-i könnyűvérű leányzó (eufémizmus; modernebb irodalmi és nem irodalmi művekben a hölgy foglalkozását egyetlen betűvel is jelölhetik, kipontozva. Még modernebbekben már ki sem pontozzák.) törvényéi a méretekről:

A húszéves férfi azt hiszi, az övé van egy méteres is!

Jonas úr halkan:

A harmincas örül az állítólagos 25 centisének is.

(Jonas közbehümmögése: No, no…!)

S. Bergamon realistán:

A negyvenesnek elég a valós 18 centiméteres.

Yvonne szkeptikusan:

Az ötvenes a maga 15 centijével sem mindig tud mit kezdeni.

Y. Smith tapasztalatból:

A hatvanas férfi örül, ha olykor sikerül működésbe hoznia és nagyságát feltornásznia 13 centire (ha nem babonás).

R. Bargash, aki még emlékezik:

A hetvenes örül, ha pisilni tud katéter nélkül. A méret kezdi elveszíteni vélt jelentőségét.

Sir B. Hill, reszketve gesztikulálgat:

A nyolcvanas a múzeumban egy görög férfiaktszobrot néz és homlokát ráncolva tűnődik: mi a fene az ott neki, ott elöl…?

John McDouglac, skót szexológus pontokba szedett véleményei a szexben alkalmazott testhelyzetekről:

Mindenfajta szex-cselekmény voltaképpen az

„elől”

„hátul”

„alul”

„felül”.

valamelyik változata csupán. Olykor kombinált változata.

K. Anikó:

Az a jó! A kombinációban van a legtöbb örömforrás!

L. MacTosslac:

Mindenki ezeket csinálja az ágyban és azon kívül.

J. Capulet, hanyagul:

A többi csak mesélés, fantázia, netán beteges vágyakozás terméke.

Mary New Yorkból, klasszikus műveltségét fitogtassa:

A Káma-Szutrát néhány ó-indiai deviáns találta ki, ők is csak leírták, de sohasem csinálták.

„HOL SZERESSELEK? – törvények”

Marco Molinari változatai a veszélyekre:

Robogó autóban csókolózni – veszélyes.

Robogó autóban szeretkezni – életveszélyes.

Robogó autóban teljesen belefeledkezni egymásba – maga a vég!

Leila Türkes hozzáfűzi:

Orgazmus egy kocsiban, miközben nagy sebességgel vezetsz – nos, a következő sorsmegállókat jelentheti:

sziréna

fekete zsák

kórbonctani intézet

temető

Nina Beautyfool pajkos kérdése:

Szeretkeztél már ipari javítóműhely padlóján? Ha igen, már tudod, milyen érzés a bőrödbe ment vasreszelék csípése…-

„Hol szeresselek?”-törvények folytatása:

Mr. Bell, a szépfiú tapasztalataiból:

Kétszemélyes vasúti hálókocsiban sem esik rosszul a szeretkezés. Gondoljunk arra, hogy száz évvel ezelőtt mindennapos volt az ilyen nászút, a hálókocsiban töltött nászéj szaka. A párok az első éjszakát robogva töltötték.

O’Hara mulatságos lábjegyzete:

Feltehetően sok leendő kis vasutas fogant akkoriban…

Sir Hill első világháborús emlékeiből idéz:

A vasúti kalandokat folytatva: a hálópados, fekvőüléses fülkében előbb el kell intézni, hogy kettesben maradjunk.

(Nina döbbent megjegyzése: Már miért kellene ezt tenni? Murphy vagy Mr. Bell nem hallott még a csoportszexről?)

M. Molinari figyelmeztetése:

Óvakodj a kalauztól – minden fülkéhez saját kulcsa van!

B. S. Bergamon ötletei a különös helyekről:

Ha szex közben egyik kezünkkel a kéménybe kapaszkodunk, a dolog eléggé komplikált lesz, de nem reménytelen. Sok függ a háztető dőlésszögétől!

J. Ginger szintén ismeri a témát:

Azért jobb a tévéantenna rúdja – ha már mindenképpen kapaszkodnunk kell közben.

Julia Capulet ábrándosan:

A zászlórúd sem rossz.

M. Szergejevics égett kezét felmutatva:

A villámhárító egy esős-viharos estén megrázó hatást gyakorolhat a tetőszex résztvevőire.

(Smith közbevetése, állítólag saját tapasztalatok alapján: Még az orgazmusnál is nagyobb élményt adhat!)

Ramasinha Bargash sokgyermekes szexmester tapasztalatai a különös szeretkezési helyekről így foglalhatók össze:

Bányacsilléket csak kistermetűeknek ajánlhatunk. Itt előnyben részesülnek a szögletes testalkatúak.

Lissing cinikusan:

Aminthogy szekrényben is.

Yvonne mélységes szakértelemmel:

Háztető legfeljebb előjátékra alkalmas szerelmi terület; ám ez nagymértékben függ a tető anyagától, dőlésszögétől és az évszaktól.

Mr. Bell sziszegve, alsó fertályát tapogatva:

A legrosszabb a frissen készített bádogtető ősszel, váratlan eső idején.

L. MacTosslac kedvesen:

Ideális a lapostető, bár forró nyári napon nem ajánlott; szövet vagy egyéb alátét feltétlenül szükséges.